338 Semen

Semen est sui multiplicatum et sub nutrimentum sic verbum Dei et quodlibet opus bonum plus reddit in messione premii quam fuerat inseminacione meriti, Psal. [125:6]: *Euntes ibant et flebant, mittentes semina sua*.

Sicut ergo semen seruatum, purgatum, probatum. Seruatum quidem a rapacibus quando enim cecidit, secus viam concultatum est et volucres celi comedunt illud. Et ideo *nisi Dominis exercituum reliquisset nobis semen, quasi Sodoma similes essemus,* Ysai. [1:9].

Sit secundo, semen rigatum copiose honoribus quod enim cecidit supra petram natum aruit quia non habebat honorem sed *quomodo[[1]](#endnote-1)* *descendit ymber et nix de celo, et illuc vltra non reuertitur, sed inebriat terram*, etc., Ysai. 55[:10].

Tercio, sit purgatum studiose a squaloribus quia quod cecidit super spinas similas, ex ore spine suffocauerunt illud. Ideo Ysai. 6[:13]: *Sanctum semen quod steterit in ea*, etc.

Sit quarto, probatum virtuose in fructibus quod enim cecidit in terram bonam fructum fecit centumplex.

Item, Christus seminauit in triplici agro quia in agro celi angelice excellencie potestatem. In agro mundi age penitentie exemplaritatem de primo, Ysai. 61[:9]: *Isti sunt semen cui benedixit Dominus*.

De secundo, Prou. 11[:18]: *Seminanti justitiam merces* /f. 105rb/ *fidelis*.

De tercio, Psal. [125:6]: *Euntes ibant et flebant, mittentes semina sua*.

¶ Item, triplex est sator primus est saluator qui serit potencialiter. Secundus, predicator qui serit ministerialiter. Tercius, temptator qui suggerit fallaciter.

De primo, Gen. 16[:10]: *Multiplicabo semen tuum* stellis celi.

¶ De secundo, 2 Cor. 9[:10]: *Qui* ministrat *semen seminanti: et panem ad manducandum præstabit*.

De tercio, Matt. [13:25]: *Inimicus* homini *superseminavit zizania*.

Item, semen debet abscondi in terra ne auferatur. Et quamuis videatur perdi tamen bene conseruatur quia cum feuore surgit et quamuis retardetur per gelu eo magis fructificat, Psal. [125:6]: *Euntes ibant*.

1. *quomodo* ] add. ~~reuertitur~~ F.128. [↑](#endnote-ref-1)